
Ministru kabineta noteikumi Nr. 739
Rīgā 2025. gada 9. decembrī (prot. Nr. 51 45. §)
Grozījumi Ministru kabineta 2015. gada 22. decembra noteikumos Nr. 800 "Makšķerēšanas, vēžošanas un zemūdens medību noteikumi"
Izdoti saskaņā ar Zvejniecības likuma
13. panta pirmās daļas 3. punktu
· 1. Izdarīt Ministru kabineta 2015. gada 22. decembra noteikumos Nr. 800 "Makšķerēšanas, vēžošanas un zemūdens medību noteikumi" (Latvijas Vēstnesis, 2016, 9. nr.; 2020, 36. nr.; 2021, 8. nr.; 2024, 81. nr.) šādus grozījumus:
· 1.1. papildināt ar 11.5. apakšpunktu šādā redakcijā:
· "11.5. reģistrēt un ziņot tīmekļvietnē www.makskeresanaskarte.lv datus par Baltijas jūras un Rīgas līča piekrastes ūdeņos iegūtiem atsevišķu zivju sugu lomiem atbilstoši Padomes 2009. gada 20. novembra Regulas (EK) Nr. 1224/2009, ar ko izveido Savienības kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006, 55. panta 3. punktam.";
· 1.2. izteikt 12. punktu šādā redakcijā:
· "12. Makšķerēšanā izmanto rīkus, kas sastāv no makšķerauklas ar āķi (āķiem) vai makšķerkāta ar makšķerauklu ar āķi (āķiem). Lietot citus zivju ieguves rīkus un paņēmienus, izņemot šo noteikumu 14. punktā minētā tīkliņa izmantošanu un trīsuļodu kāpuru un sānpelžu iegūšanu, makšķerēšanā ir aizliegts."
· 2. Šo noteikumu 1.1. apakšpunkts stājas spēkā 2026. gada 10. janvārī.

